
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 123 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

122. Οργανισμός Διοικητικών Υπηρεσιών της Ακαδημίας 
Αθηνών. 1 

ΣΥΜΒΑΣΕΙΣ 

Χρηματοδότηση του Ελληνικού Δημοσίου με ποσό μέ¬ 
χρι ενός εκατομμυρίου τετρακοσίων χιλιάδων Ευρώ 
(1.400.000,00 €) για πληρωμή προκαταβολών σε παρα¬ 
γωγούς πληγέντες από πυρκαγιές στο Νομό Χανίων το 
έτος 2003, έναντι των οριστικών αποζημιώσεων σχετι¬ 
κού προγράμματος ΠΣΕΑ. (Σύμβαση Νο 15/2006). 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Πρόσθετου Πρω¬ 
τοκόλλου για την καταπολέμηση της τρομοκρατίας 
στη Συμφωνία μεταξύ των Κυβερνήσεων των Κρα¬ 
τών που μετέχουν στο Οργανισμό Συνεργασίας Ευ- 
ξείνου Πόντου για συνεργασία στην καταπολέμη¬ 
ση του εγκλήματος και ιδιαίτερα των οργανωμένων 
μορφών και άλλες διατάξεις. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 122 
Οργανισμός Διοικητικών Υπηρεσιών 
της Ακαδημίας Αθηνών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 6 του άρθρου 6 του ν.3027/2002 
«Ρύθμιση θεμάτων Οργανισμού Σχολικών Κτιρίων, ανωτάτης 
εκπαίδευσης και άλλες διατάξεις» (Α' 152). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Οργανα που κυρώ¬ 
θηκε με το άρθρο πρώτο του π.δ. 63/2005 (Α' 98). 

3. Την υπ’ αριθμ. ΔΙΔΚ/Φ.1/2/6139/23.3.2004 απόφαση του 
Πρωθυπουργού και του Υπουργού Εσωτερικών, Δημόσι¬ 
ας Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης και 
Αποκέντρωσης» (Β' 527). 

4. Την υπ’ αριθμ. 37930/ΔΙΟΕ1264/14.10.2005 απόφαση του 
Πρωθυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (Β' 1432). 


16 Ιουνίου 2006 

5. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων» 
(Β' 608). 

6. Την πρόταση της Συγκλήτου της Ακαδημίας Αθη¬ 
νών (συνεδριάσεις 3.6.2003, 29.10.2003 και 16.9.2004 και 
27.9.2005). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται σε βάρος του κρατικού 
προϋπολογισμού, δαπάνη ύψους 380.000,00 ΕΥΡΩ για το 
έτος 2006 και 616.000,00 ΕΥΡΩ περίπου για κάθε επόμενο 
οικονομικό έτος. Η δαπάνη του έτος 2006 θα καλυφθεί 
από τις εγγεγραμμένες πιστώσεις του προϋπολογισμού 
του ΥΠ.Ε.Π.Θ. (Ειδ. Φ 19-620, ΚΑΕ Ομάδων 0200, 0800 και 
1000). Κατά την επόμενη πενταετία, η εν λόγω δαπάνη θα 
καλύπτεται από τις πιστώσεις που θα εγγράφονται κατ’ 
έτος προς τούτο στον ανωτέρω προϋπολογισμό (Ειδ. Φ 
19-620 ΚΑΕ Ομάδων 0200 και 0800). 

8. Την υπ’ αριθμ. 30/2006 γνωμοδότηση του Συμβουλίου 
της Επικράτειας με πρόταση των Υφυπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Εθνικής Παιδείας και Θρησκευμάτων. 

Άρθρο 1 
Διάρθρωση 

Οι διοικητικές υπηρεσίες της Ακαδημίας Αθηνών διαρ¬ 
θρώνονται στις ακόλουθες μονάδες: 

1. Γενική Διεύθυνση, η οποία συγκροτείται από τις Δι¬ 
ευθύνσεις: 

α. Διεύθυνση Διοικητικών Υπηρεσιών 
β. Διεύθυνση Οικονομικών Υπηρεσιών 
γ. Διεύθυνση Διαχείρισης Κληροδοτημάτων 
δ. Διεύθυνση Περιουσίας 
ε. Διεύθυνση Βιβλιοθήκης 
στ. Αυτοτελές Τμήμα Εκδόσεως Δημοσιευμάτων 
ζ. Αυτοτελές Τμήμα Τεχνικών Υπηρεσιών 
η. Αυτοτελές Γ ραφείο Δημοσίων Σχέσεων, Εθιμοτυπίας 
και Πολιτιστικών Εκδηλώσεων. 

θ. Αυτοτελές Γραφείο Μηχανογραφήσεως - Πληροφο¬ 
ρικής. 

2. Για την εξυπηρέτηση των νομικών υποθέσεων (δικα¬ 
στικών και εξώδικων) της Ακαδημίας στη θέση Νομικού 
Συμβούλου, προσλαμβάνεται με απόφαση του Προέδρου 
της και μετά προηγούμενη γνώμη Τριμελούς Επιτροπής 
νομικών, μελών της Ακαδημίας, δικηγόρος παρ’ Αρείω Πάγω, 
ο οποίος δεν κατέχει άλλη θέση στο δημόσιο τομέα με 
οποιαδήποτε σχέση (άρθρο 6 παρ. 1 του ν.2909/2001 όπως 
ισχύει). 

Άρθρο 2 

Γενική Διεύθυνση 

α.Η Γενική Διεύθυνση εποπτεύει και συντονίζει τις δρα¬ 
στηριότητες των υπαγόμενων σε αυτήν υπηρεσιακών μο¬ 
νάδων με σκοπό τη μεθοδικότερη και αποτελεσματικότερη 
υλοποίηση του έργου τους. 

β. Ειδικότερα ο Γ ενικός Διευθυντής, αποκαλούμενος'Εφο- 
ρος της Ακαδημίας συντονίζει, ελέγχει και εποπτεύει το έργο 
όλων των διοικητικών, οικονομικών και τεχνικών υπηρεσιών 
της Ακαδημίας και είναι υπεύθυνος για την εύρυθμη λειτουρ¬ 
γία τους και την εκτέλεση των αποφάσεων της Συγκλήτου 
και μπορεί καλούμενος να μετέχει στις συνεδριάσεις της 
χωρίς ψήφο, σύμφωνα με τη διάταξη της παρ. 2 του άρθρου 
19 του ν. 2819/2000 «Ίδρυση Εταιρείας Ολυμπιακό Χωριό 
2004 Α.Ε., προστασία Ολυμπιακών Συμβόλων και Σημάτων 
και άλλες διατάξεις» (Α' 84), όπως αντικαταστάθηκε με την 
παρ. 2 του άρθρου 13 του ν. 3260/2004 (Α' 151). 

Άρθρο 3 

Διεύθυνση Διοικητικών Υπηρεσιών 

1. Αντικείμενο της Διευθύνσεως είναι όλα τα θέματα που 
ανάγονται στην εν γένει υπηρεσιακή κατάσταση του διοικητι¬ 
κού και ερευνητικού προσωπικού της Ακαδημίας Αθηνών, κα¬ 
θώς και τα θέματα γραμματείας και διοικητικής μέριμνας. 

Η Διεύθυνση Διοικητικών υπηρεσιών διαρθρώνεται στις 
ακόλουθες μονάδες: 
α. Τμήμα Ερευνητικού Προσωπικού 
β. Τμήμα Διοικητικού Προσωπικού 
γ. Τμήμα Οργάνωσης και Νομοθετικού Συντονισμού 
δ. Τμήμα Διοικητικής Μέριμνας 
ε. Τμήμα Γραμματειακής Υποστήριξης 

2. Οι αρμοδιότητες της Διεύθυνσης κατανέμονται μεταξύ 
των Τμημάτων της ως εξής: 

α. Τμήμα Ερευνητικού Προσωπικού 
Αντικείμενο του Τμήματος είναι τα θέματα υπηρεσιακής 
καταστάσεως του επιστημονικού προσωπικού των Ερευνη¬ 
τικών Κέντρων και Γραφείων της Ακαδημίας και ιδίως: 

-η διαδικασία για την πλήρωση των θέσεων (προκήρυξη 
κ.λπ.) και τον διορισμό, καθώς και τα θέματα της υπηρε¬ 
σιακής καταστάσεως και εξελίξεως του ερευνητικού προ¬ 
σωπικού και η υποβολή σχετικών εισηγήσεων στα αρμόδια 
όργανα της Ακαδημίας. 

-η τήρηση των ατομικών φακέλων των υπαλλήλων 
-η χορήγηση αδειών και τα θέματα εφαρμογής πειθαρ¬ 
χικών διατάξεων, 
β. Τμήμα Διοικητικού Προσωπικού 
Αντικείμενο του Τμήματος είναι τα θέματα υπηρεσιακής 
καταστάσεως των διοικητικών υπαλλήλων της Ακαδημίας 
(μονίμων ή επί συμβάσει) και ιδίως: 

-η διαδικασία για την πλήρωση των θέσεων (προκήρυξη 
κ,λπ.) και τον διορισμό, καθώς και τα θέματα της υπηρεσιακής 
καταστάσεως και εξελίξεως του διοικητικού προσωπικού και 
η υποβολή σχετικών εισηγήσεων στα αρμόδια όργανά της. 
-η τήρηση των ατομικών φακέλων των υπαλλήλων 
-η χορήγηση αδειών και τα θέματα εφαρμογής πειθαρ¬ 
χικών διατάξεων 

-η παρακολούθηση της νομοθεσίας που αφορά στα θέμα¬ 
τα διοικητικού προσωπικού, μονίμου και επί συμβάσει (Υπαλ¬ 
ληλικός Κώδιξ, Εργατική Νομοθεσία, λοιποί ειδικοί νόμοι), 
γ. Τμήμα Οργανώσεως και Νομοθετικού Συντονισμού 
Το Τμήμα έχει ως αντικείμενο: 

-την εκτίμηση των αναγκών της Ακαδημίας σε μέσα (εξο¬ 
πλισμό) και προσωπικό κάθε κατηγορίας 
-την υποβολή προτάσεων που αφορούν νομοθετικές ρυθ¬ 
μίσεις για την σύσταση των αναγκαίων θέσεων προσωπικού 
κάθε κατηγορίας (ερευνητικού και διοικητικού προσωπικού) 
και με οποιαδήποτε σχέση. 


-την προώθηση των διαδικασιών για την ίδρυση νέων 
Ερευνητικών Κέντρων και Γ ραφείων. 

-την συγκέντρωση της νομοθεσίας που διέπει την λει¬ 
τουργία της Ακαδημίας Αθηνών και των Υπηρεσιών της 
και την έκδοση ενημερωμένης συλλογής νομοθετικών δι¬ 
ατάξεων και σχετικών αποφάσεων από τη νομολογία των 
Δικαστηρίων. 

-την μέριμνα για την συγκρότηση και ανανέωση των πό¬ 
σης φύσεως Συμβουλίων και μονίμων Επιτροπών (Εφορευ¬ 
τικών και άλλων) της Ακαδημίας Αθηνών. 

-την επεξεργασία στοιχείων για την σύνθεση και τις 
μεταβολές του προσωπικού και τον πάσης φύσεως εξο¬ 
πλισμό. 

-Την υποβολή προτάσεων για την αναδιάρθρωση της 
οργανωτικής δομής των διοικητικών υπηρεσιών της Ακα¬ 
δημίας. 

δ. Τμήμα Διοικητικής Μέριμνας 
Το Τ μήμα έχει ως αντικείμενο: 

-τη μέριμνα για τη στέγαση των Υπηρεσιών και λήψη 
μέτρων για την ασφάλεια και πυρασφάλεια των κτηρίων 
και λοιπών εγκαταστάσεων. 

-τη μέριμνα για την καθαριότητα και ευταξία των χώρων 
του κεντρικού μεγάρου της Ακαδημίας και των λοιπών 
κτηρίων, στα οποία στεγάζονται οι υπηρεσίες της. 

-την επιμέλεια των θεμάτων πολιτικής Σχεδιάσεων'Εκτα- 
κτης Ανάγκης (Π.Σ.Ε.Α.). 
ε. Τμήμα Γραμματειακής Υποστήριξης 
Αντικείμενο του Τμήματος είναι η διεξαγωγή της κε¬ 
ντρικής γραμματειακής υπηρεσίας της Ακαδημίας και η 
διεκπεραίωση συναφών θεμάτων. 

Ειδικότερα στις αρμοδιότητες του Τμήματος περιλαμ¬ 
βάνονται: 

Η υποστήριξη της Ολομέλειας της Συγκλήτου των Τάξεων 
και των λοιπών διοικητικών συλλογικών οργάνων, προετοι¬ 
μασία των συνεδριάσεων, τήρηση των πρακτικών και άλλων 
και η διαδικασία εκλογής μελών της Ακαδημίας. 

Το πρωτόκολλο, η διακίνηση εγγράφων και η αρχειοθέ¬ 
τηση με ηλεκτρονικό ή άλλο τρόπο. 

Η γραμματειακή εξυπηρέτηση του Προέδρου, του Γ ενικού 
Γραμματέα και του Εφόρου της Ακαδημίας. 

Η βεβαίωση του γνησίου της υπογραφής. 

Άρθρο 4 

Διεύθυνση Οικονομικών Υπηρεσιών 

1. Αντικείμενο της Διεύθυνσης Οικονομικών Υπηρεσιών 
είναι η υποστήριξη της οικονομικής διοίκησης και διαχεί¬ 
ρισης της Ακαδημίας και της περιουσίας της. 

Η Διεύθυνση αυτή διαρθρώνεται στις ακόλουθες μονάδες: 
α. Τμήμα Προϋπολογισμού 
β. Τμήμα Λογιστηρίου 
γ. Τμήμα Μισθοδοσίας 
δ. Τμήμα Προμηθειών 

2. Οι αρμοδιότητες της Διεύθυνσης Οικονομικών Υπηρε¬ 
σιών κατανέμονται μεταξύ των Τμημάτων της ως εξής: 

α. Τμήμα Προϋπολογισμού 
Αντικείμενο του Τμήματος είναι: 

Η κατάρτιση ή αναμόρφωση του ετήσιου τακτικού προϋ¬ 
πολογισμού καθώς και αυτών του προγράμματος δημοσίων 
επενδύσεων και ιδίων πόρων καθώς και η μέριμνα για την 
υποβολή τους για έγκριση ή τροποποίηση. Η παρακολού¬ 
θηση της εκτέλεσης των προϋπολογισμών. Η είσπραξη 
εσόδων και η έκδοση σχετικών παραστατικών είσπραξης. 
Η τήρηση μητρώου αξιόγραφων των ιδίων πόρων και η 
συνεχής ενημέρωση με τις μεταβολές. Ο έλεγχος των δα¬ 
πανών, η τήρηση στατιστικών στοιχείων και η σύνταξη 
Απολογισμού - Ισολογισμού Εσόδων και Εξόδων για κάθε 
οικονομικό έτος. Η τήρηση βιβλίου Ημερολογίου και λοιπών 
λογιστικών βιβλίων. 

β. Τμήμα Λογιστηρίου 
Αντικείμενο του Τμήματος είναι: 

Η ενταλματοποίηση και εκκαθάριση των δαπανών, η έκ¬ 
δοση χρηματικών ενταλμάτων προπληρωμής, η τήρηση 
αρχείου δικαιολογητικών ενταλμάτων, η χορήγηση βεβαι¬ 
ώσεων κρατήσεων, η απόδοση των κρατήσεων υπέρ του 
Δημοσίου και τρίτων, η τήρηση βιβλίου Ταμείου και Προϋ¬ 
πολογισμού, η υποβολή στοιχείων στο Ελεγκτικό Συνέδριο 
και η αποστολή στους δικαιούχους ειδοποιήσεων για την 
είσπραξη των απαιτήσεών τους καθώς και ο έλεγχος των 
πιστοποιητικών και λοιπών εγγράφων νομιμοποίησής της. 
γ. Τμήμα Μισθοδοσίας 
Αντικείμενο του Τμήματος είναι: 

Η κατάρτιση των καταστάσεων αποζημιώσεων των ακα¬ 
δημαϊκών και των μισθολογικών καταστάσεων του κάθε 
είδους προσωπικού της Ακαδημίας και η έκδοση σχετικών 
μηνιαίων φύλλων, ο προϋπολογισμός της μισθοδοσίας και 
η τήρηση στατιστικών στοιχείων, η παρακράτηση φόρων 
και κοινωνικοασφαλιστικών εισφορών και η απόδοση και 
πληρωμή τους αντιστοίχως και η τήρηση του ειδικού λο¬ 
γαριασμού του ν. 1771/1988. 
δ. Τμήμα Προμηθειών 

Αντικείμενο του Τμήματος είναι η κατάρτιση του ετήσιου 
προγράμματος προμηθειών και η μέριμνα για την εκτέλεσή 
του καθώς και η μέριμνα για την προμήθεια αναλωσίμων 
ειδών των διοικητικών υπηρεσιών και των ερευνητικών κέ¬ 
ντρων και γραφείων της Ακαδημίας. 

Άρθρο 5 

Διεύθυνση Διαχείρισης Κληροδοτημάτων 

1. Αντικείμενο της Διεύθυνσης είναι όλες οι ενδεικνυό- 
μενες ενέργειες για την αποτελεσματική διαχείριση των 
κληροδοτημάτων. 

Η Διεύθυνση περιλαμβάνει τις ακόλουθες μονάδες: 
α. Τμήμα Προϋπολογισμού - Λογιστηρίου Κληροδοτη¬ 
μάτων 

β. Τμήμα Διαχείρισης Κληροδοτημάτων 

2. Οι αρμοδιότητες της Διεύθυνσης Διαχείρισης Κληροδο¬ 
τημάτων, κατανέμονται μεταξύ των τμημάτων της ως εξής: 

α. Τμήμα Προϋπολογισμού - Λογιστηρίου Κληροδοτημάτων 
Αντικείμενο του Τμήματος είναι: 

Η κατάρτιση ή αναμόρφωση των προϋπολογισμών των 
κληροδοτημάτων, αθλοθεσιών, δωρεών και άλλων, η υπο¬ 
βολή τους στα αρμόδια Όργανα για έγκριση, η παρακολού¬ 
θηση της εκτέλεσής τους, η εκκαθάριση των δαπανών και 
ο έλεγχος της πληρότητας και ορθότητας των σχετικών 
δικαιολογητικών, η έκδοση και εξόφληση των χρηματικών 
ενταλμάτων, η απόδοση των κρατήσεων υπέρ του Δημο¬ 
σίου και Τρίτων, η έκδοση βεβαιώσεων φόρου, η τήρηση 
βιβλίου Ημερολογίου και λοιπών λογιστικών βιβλίων, η κα¬ 
τάρτιση Απολογισμών και Ισολογισμών των κληροδοτημά¬ 
των, αθλοθεσιών, δωρεών και άλλων και η υποβολή τους 
στα αρμόδια Όργανα για έγκριση, 
β. Τμήμα Διαχείρισης Κληροδοτημάτων 
Αντικείμενο του Τμήματος είναι: 

Η μέριμνα για την πιστή τήρηση των όρων των μισθωτη¬ 
ρίων συμβολαίων από τους μισθωτές (έγκαιρη ενημέρω¬ 
ση των αρμοδίων Οργάνων για τις ενδεχόμενες οφειλές 
μισθωμάτων και για τις ημερομηνίες λήξεως των μισθω¬ 
τηρίων συμβολαίων). Η μέριμνα για την επισκευή και συ¬ 
ντήρηση των ακινήτων (διενέργεια διαγωνισμών, σύνταξη 
συμβάσεων). Η εκτέλεση αποφάσεων για την αγορά ή τη 
ρευστοποίηση αξιόγραφων (μετοχών, τοροε, προθεσμιακών 
καταθέσεων και άλλων). Η τήρηση μητρώου αξιόγραφων, 
η ενημέρωση του με όλες τις μεταβολές. Η παρακολούθη¬ 
ση των κληρώσεων των Ομολογιών και άλλων τίτλων. Η 
είσπραξη εσόδων, η επιμέλεια για την εκπλήρωση των φο¬ 
ρολογικών υποχρεώσεων της Ακαδημίας (δηλώσεις φόρου 


εισοδήματος, μεγάλης ακίνητης περιουσίας, κληρονομιών 
και η καταβολή των σχετικών ποσών), Η διενέργεια μειο¬ 
δοτικών διαγωνισμών για την εκπλήρωση των σκοπών της 
(έκδοση βιβλίων και άλλων). 

Άρθρο 6 

Διεύθυνση Περιουσίας 

1. Αντικείμενο της Διεύθυνσης Περιουσίας είναι η καταγρα¬ 
φή και αξιοποίηση της κινητής και ακίνητης ιδίας περιουσίας 
της Ακαδημίας και των περιουσιών που καταλείπονται στο 
Ίδρυμα με κληρονομιές, καταπιστεύματα, κληροδοσίες ή 
δωρεές για την εκπλήρωση των σκοπών τους. 

Η Διεύθυνση διαρθρώνεται στις ακόλουθες μονάδες: 
α. Τμήμα κινητής και ακίνητης περιουσίας 
β. Τμήμα διαθέσεως των εισοδημάτων για την εκπλήρωση 
των σκοπών των διαθετών ή των δωρητών. 

2. Οι αρμοδιότητες της Διεύθυνσης Περιουσίας κατανέ- 
μονται μεταξύ των Τμημάτων ως εξής: 

α. Τμήμα κινητής και ακίνητης περιουσίας 
Αντικείμενο του Τμήματος είναι: 

-η εξακρίβωση, καταγραφή και αξιοποίηση της κινητής 
και ακίνητης της ιδίας περιουσίας της Ακαδημίας και των 
περιουσιών που καταλείπονται στο'Ιδρυμα με κληρονομιές, 
καταπιστεύματα, κληροδοσίες ή δωρεές για την εκπλήρω¬ 
ση των σκοπών τους. 

-η μέριμνα για τη νομική κατάσταση της ιδίας περιουσίας της 
Ακαδημίας και των περιουσιών που καταλείπονται στο'Ιδρυμα 
με κληρονομιές, καταπιστεύματα, κληροδοσίες ή δωρεές και η 
υποβολή εισήγησης για την αποδοχή ή την αποποίηση. 

-η συνεργασία με την Εταιρεία Διαχειρίσεως και Αξιο- 
ποιήσεως της Περιουσίας της Ακαδημίας. 

-η τήρηση αρχείου ακινήτων. 

-η τήρηση του αρχείου των περιουσιακών στοιχείων. 

-η διαχείριση των αξιόγραφων και των λοιπών κινητών 
αξιών που ανήκουν στην ιδία περιουσία του Ιδρύματος και 
στις περιουσίες των κληροδοτημάτων, καταπιστευμάτων, 
κληροδοσιών ή δωρεών και η εισήγηση για τη λήψη απο- 
φάσεως για την άσκηση των δικαιωμάτων του Ιδρύματος 
σε περίπτωση χορήγησης νέων μετοχών από Εταιρείες και 
Τράπεζες, των οποίων οι μετοχές έχουν περιέλθει στην 
Ακαδημία και στις υπό την διαχείριση της περιουσίες των 
κληρονομιών, κληροδοσιών, δωρεών κ.λπ. 

-η μέριμνα για την έγκαιρη, πλήρη καταγραφή, στο βιβλίο 
απογραφής, του υλικού που διαχειρίζονται οι υπηρεσίες του 
Ιδρύματος και το οποίο δεν υπόκειται σε ανάλωση. 

-η παρακολούθηση και διεκπεραίωση κάθε θέματος που 
αφορά την παραλαβή, διαχείριση, εκποίηση, καταστροφή 
άχρηστου και γενικά διακίνηση κάθε είδους υλικού των 
Υπηρεσιών της Ακαδημίας. 

-η μέριμνα για την ανάθεση εκπόνησης οικονομικοτεχνι- 
κών μελετών για την επωφελέστερη αξιοποίηση των περι¬ 
ουσιών της Ακαδημίας και των κληρονομιών κ.λπ. και για 
την υποβολή των μελετών αυτών στα αρμόδια όργανα της 
διοίκησης του ιδρύματος, μαζί, με σχετικές εισηγήσεις. 

-η εισήγηση που αφορά σε κάθε θέμα που ανάγεται στην 
αξιοποίηση της ιδίας περιουσίας της Ακαδημίας και των περι¬ 
ουσιών που καταλείπονται στο'Ιδρυμα με κληρονομιές, καταπι¬ 
στεύματα, κληροδοσίες ή δωρεές, σύμφωνα με το σκοπό των 
διαθετών ή δωρητών, την κείμενη νομοθεσία και τις ειδικότερες 
αποφάσεις των αρμοδίων οργάνων της Ακαδημίας. 

β. Τμήμα διαθέσεως των εισοδημάτων για την εκπλήρωση 
των σκοπών των διαθετών ή των δωρητών. 

Αντικείμενο του Τμήματος είναι: 

-η προκήρυξη και διενέργεια διαγωνισμών για τη χορή¬ 
γηση υποτροφιών και βραβείων 
-η παράταση των υποτροφιών 

-η σύνταξη των σχετικών συμβολαίων χορήγησης και 
ανανέωσης των υποτροφιών 

-ο έλεγχος της προόδου των υποτρόφων 
-η τήρηση μητρώου υποτρόφων 

-η μέριμνα για την εκποίηση και εκμίσθωση των ακινήτων, 
κατάρτιση και δημοσίευση των σχετικών διακηρύξεων, ει¬ 
σήγηση στα αρμόδια όργανα για την κατακύρωση ή μη του 
αποτελέσματος των διαγωνισμών, κατάρτιση και υπογραφή 
των μισθωτηρίων συμβολαίων. 

Άρθρο 7 

Διεύθυνση Βιβλιοθήκης 

1. Αντικείμενο της Διεύθυνσης Βιβλιοθήκης είναι η πρό¬ 
σκτηση, φύλαξη, συντήρηση και διαχείριση των βιβλίων, 
περιοδικών, δημοσιευμάτων εν γένει, χειρογράφων, χαρ¬ 
τών, σχεδίων, προσωπογραφιών και συλλογών που ανήκουν 
στην Ακαδημία. 

Η Διεύθυνση διαρθρώνεται στις ακόλουθες μονάδες: 

α. Τμήμα Προσκτήσεων 

β. Τμήμα Καταλόγων και Δανεισμού 

2. Οι αρμοδιότητες της Διεύθυνσης Βιβλιοθήκης κατανέ- 
μονται μεταξύ των Τμημάτων ως εξής: 

α. Τμήμα Προσκτήσεων 

Αντικείμενο του Τμήματος είναι η πρόσκτηση και διακί¬ 
νηση βιβλίων και περιοδικών. 

Ειδικότερα στις αρμοδιότητες του Τμήματος περιλαμ¬ 
βάνονται: 

- η διεκπεραίωση των παραγγελιών που διαβιβάζονται οπό 
τα κέντρα και Γραφεία ερευνών (η κατάρτιση σχετικού προ¬ 
ϋπολογισμού), η εισήγηση για τη διενέργεια διαγωνισμών για 
την προμήθεια, η παραλαβή και η προώθηση των σχετικών 
δικαιολογητικών στη Διεύθυνση Οικονομικών Υπηρεσιών). 

- η ανανέωση των συνδρομών των περιοδικών καθώς και 
η φροντίδα για την βιβλιοδεσία των βιβλίων και περιοδικών 
και για τη συντήρηση του υλικού της βιβλιοθήκης. 

- η διενέργεια της διαδικασίας ανταλλαγής δημοσιευμά¬ 
των και παραλαβή δωρεών, βιβλίων και άλλων συλλογών. 
Η έρευνα της εκδοτικής δραστηριότητας των ερευνητι¬ 
κών ιδρυμάτων του εσωτερικού και του εξωτερικού σε 
συνεργασία με τα ερευνητικά κέντρα της Ακαδημίας και η 
σύνταξη του καταλόγου των δημοσιευμάτων για αποστολή 
στα ιδρύματα αυτά. 

- η παραλαβή των δωριζομένων βιβλίων και συλλογών 
και η αποστολή ευχαριστηρίων στον δωρητή. 

β. Τ μήμα Καταλόγων και Δανεισμού 
Το Τμήμα είναι αρμόδιο για τη βιβλιογραφική επεξερ¬ 
γασία του εισερχομένου στη Βιβλιοθήκη υλικού και για τη 
δημιουργία των καταλόγων και λοιπών μέσων που είναι 
απαραίτητα για την εξασφάλιση της αποτελεσματικής πρό¬ 
σβασης στις συλλογές του εντύπου και λοιπού μη βιβλια¬ 
κού υλικού της Ακαδημίας καθώς και για τα προγράμματα 
μηχανογράφησης του υλικού αυτού. Επίσης είναι αρμόδιο 
για την ιστοσελίδα της βιβλιοθήκης. Ειδικότερα στις αρ¬ 
μοδιότητες του Τμήματος περιλαμβάνονται: 

- η παραλαβή του νεοεισερχόμενου υλικού από το Τμή¬ 
μα Προσκτήσεως, η βιβλιοθηκονομική επεξεργασία του», η 
ηλεκτρονική καταλογογράφησή του και η ταξιθέτησή του 
στους αντίστοιχους χώρους. 

- η διεκπεραίωση της διαδικασίας της ηλεκτρονικής ανα¬ 
δρομικής καταλογογράφησης και ο έλεγχός της. 

- η κατάρτιση και κυκλοφορία γενικού καταλόγου του 
υλικού της Βιβλιοθήκης και κατά διαστήματα καταλόγων 
του νεοεισερχόμενου υλικού. 

- η παρακολούθηση των εξελίξεων των ηλεκτρονικών 
προγραμμάτων δακτυλογράφησης. 

- η οργάνωση των αρχείων της Ακαδημίας και η δημι¬ 
ουργία ηλεκτρονικού καταλόγου τους, καθώς και η τήρηση 
βιβλίου των επισκεπτών των αρχείων. 

- η διάθεση του υλικού της Βιβλιοθήκης στους χρήστες 
με δανεισμό ή στα αναγνωστήρια και η παραγωγή αντιγρά¬ 


φων, με τις κατάλληλες μηχανές και συσκευές, του υλικού 
που ζητούν οι χρήστες. 

- η λειτουργία των αναγνωστηρίων, η συντήρηση και η 
καθαριότητα τους καθώς και των συλλογών και η τήρηση 
βιβλίου επισκεπτών. 

- η προμήθεια στο επιστημονικό προσωπικό της Ακαδη¬ 
μίας, με σύνδεση σε τοπικά ή διεθνή δίκτυα, άρθρων σε 
χαρτί ή ψηφιακή μορφή από περιοδικά. 

- η συνεργασία με άλλες βιβλιοθήκες για την αποστολή 
άρθρων, σε χαρτί ή ψηφιακή μορφή, από περιοδικά. 

- ο δανεισμός από άλλες βιβλιοθήκες βιβλίων για τις ανά¬ 
γκες των χρηστών και ο δανεισμός σε άλλες βιβλιοθήκες 
βιβλίων ή αντιγράφων σε χαρτί ή μικροφίλμ. 

- η λειτουργία και συντήρηση των μηχανών και συσκευών 
της Βιβλιοθήκης. 

Η διεύθυνση της Βιβλιοθήκης τελεί υπό την εποπτεία και 
τον έλεγχο της Εφορευτικής Επιτροπής της Βιβλιοθήκης 
κατά τον Εσωτερικό Κανονισμό της Ακαδημίας. 

Άρθρο 8 

Αυτοτελές Τμήμα Εκδόσεως Δημοσιευμάτων 

Αντικείμενο του Τμήματος είναι η μέριμνα α) για τη σύ¬ 
νταξη, έκδοση και διάθεση της Επετηρίδας των Μελών, 
του Προσωπικού και των Υπηρεσιών της Ακαδημίας β) για 
την έκδοση των Πρακτικών της Ακαδημίας και γ) για την 
έκδοση και διάθεση όλων των επιστημονικών εκδόσεων 
του Ιδρύματος. 

Άρθρο 9, 

Αυτοτελές Τ μήμα Τ εχνικών Υπηρεσιών 

Αντικείμενο του Τμήματος είναι: 

- η σύνταξη ή η ανάθεση της εκπόνησης τεχνικών και 
οικονομικών μελετών για κατασκευές ή επισκευές. 

- ο καθορισμός των τεχνικών προδιαγραφών για την 
προμήθεια υλικού και μηχανημάτων για τις κατασκευές 
και επισκευές. 

- η παρακολούθηση και ο έλεγχος της εκτέλεσης συμβά¬ 
σεων για οικονομικές και τεχνικές μελέτες που ανατίθενται 
σε ιδιώτες, η σύνταξη κτιριολογικών προγραμμάτων, η δι¬ 
ενέργεια αυτοψιών και γνωμάτευση επί τεχνικών θεμάτων 
και η ανάληψη κάθε είδους δράσης για τη διευκόλυνση 
της προσβασιμότητας των ατόμων με ειδικές ανάγκες και 
ειδικότερα των εμποδιζομένων ατόμων. 

Άρθρο 10 

Αυτοτελές Γραφείο Δημοσίων Σχέσεων, Εθιμοτυπίας και 
Πολιτιστικών Εκδηλώσεων 

Αντικείμενο του Γραφείου είναι η συνεργασία με τους 
εκπροσώπους του τύπου και η σύνταξη δελτίου τύπου για 
θέματα σχετικά με την Ακαδημία, η ενημέρωση, δια του 
τύπου και των ραδιοτηλεοπτικών μέσων, του κοινού για τις 
συνεδρίες, τα προκηρυσσόμενα βραβεία, τις υποτροφίες 
και τις εκδόσεις της Ακαδημίας καθώς και η παρακολού¬ 
θηση, με τη συνδρομή ιδιωτικού γραφείου, των δημοσιευ¬ 
μάτων του τύπου και η προετοιμασία ραδιοτηλεοπτικών 
εκπομπών για την Ακαδημία. Η κατάρτιση και ενημέρωση 
αρχείων των Ακαδημαϊκών και των σχετικών δημοσιευμά¬ 
των του τύπου. Η διοργάνωση εκθέσεων, συνεδριών και 
συνεντεύξεων τύπου και άλλων εκδηλώσεων. Η επιμέλεια 
των δείπνων που παραθέτει η Ακαδημία. 

Άρθρο 11 

Αυτοτελές Γ ραφείο 
Μηχανογραφήσεως - Πληροφορικής 

Αντικείμενο του Γ ραφείου είναι η εξυπηρέτηση των επι¬ 
στημονικών υπολογιστικών αναγκών του ιδρύματος καθώς 
και η μηχανογραφική υποστήριξη των διοικητικών, οικονο¬ 
μικών και τεχνικών υπηρεσιών του. Στις αρμοδιότητες του 
Γ ραφείου περιλαμβάνονται ιδίως η εν γένει καλή λειτουρ¬ 
γία του κεντρικού Η/Υ και των δορυφορικών του σταθ- 

μών, ο χειρισμός και οι βασικές χειρίστηκες εργασίες των 
μηχανημάτων, η επιμέλεια και συντήρηση του δικτύου και 
των τερματικών μονάδων, η υποστήριξη των μηχανημάτων, 
η παρακολούθηση, η βελτίωση και συνεχής ενημέρωση 
του λειτουργικού τους και των εοΐίνναΓθ προϊόντων του 
συστήματος, η μηχανογραφική υποστήριξη των διοικητικής 
φύσεως εργασιών του ιδρύματος. 

- Όλα τα αυτοτελή Τμήματα και Γραφεία, υπάγονται ιε¬ 
ραρχικά στο Γ ενικό Διευθυντή. 

ΜΕΡΟΣ ΔΕΥΤΕΡΟ 
ΔΙΟΙΚΗΤΙΚΟ ΠΡΟΣΩΠΙΚΟ 

ΜΟΝΙΜΟ ΠΡΟΣΩΠΙΚΟ 
Άρθρο 12 

Κατηγορίες, κλάδοι 

1. Οι θέσεις του μόνιμου διοικητικού προσωπικού της Ακα¬ 
δημίας Αθηνών κατανέμονται κατά κατηγορίες ως εξής: 

α. Κατηγορία Πανεπιστημιακής Εκπαίδευσης (ΠΕ) 
β. Κατηγορία Τεχνολογικής Εκπαίδευσης (ΤΕ) 
γ. Κατηγορία Δευτεροβάθμιας Εκπαίδευσης (ΔΕ) 
δ. Κατηγορία Υποχρεωτικής Εκπαίδευσης (ΥΕ) 

2. Οι κλάδοι για κάθε κατηγορία ορίζονται ως εξής: 
α. Κατηγορία Πανεπιστημιακής Εκπαίδευσης (ΠΕ) 

I. Κλάδος ΠΕ Διοικητικός 

II. Κλάδος ΠΕ Οικονομικός 

III. Κλάδος ΠΕ Βιβλιοθηκονόμων 

IV. Κλάδος ΠΕ Επιμελητών Εκδόσεων 

V. Κλάδος ΠΕ Μηχανικών 

VI. Κλάδος ΠΕ Πληροφορικής 

VII. Κλάδος ΓΙΕ Επικοινωνίας - Ενημέρωσης 

β. Κατηγορία Τεχνολογικής Εκπαίδευσης (ΤΕ) 

I. Κλάδος ΤΕ Πληροφορικής 

II. Κλάδος ΤΕ Βιβλιοθηκονόμων 

III. Κλάδος ΤΕ Διοικητικός Λογιστικός 

IV. Κλάδος ΤΕ Μηχανικών 

γ. Κατηγορία Δευτεροβάθμιας Εκπαίδευσης (ΔΕ) 

I. Κλάδος ΔΕ Διοικητικών Γραμματέων 

II. Κλάδος ΔΕ Προσωπικού Η/Υ 

III. Κλάδος ΔΕ Τεχνικός 

IV. Κλάδος ΔΕ Οδηγών αυτοκινήτων 

δ. Κατηγορία Υποχρεωτικής Εκπαίδευσης (ΥΕ) 

I. Κλάδος ΥΕ Επιμελητών 

II. Κλάδος ΥΕ Νυκτοφυλάκων 

III. Κλάδος ΥΕ Κηπουρών 

Άρθρο 13 

Θέσεις - Προσόντα 

1. Οι θέσεις του μόνιμου προσωπικού κατά κατηγορίες 
και κλάδους ορίζονται ως εξής: 

Μία (1) θέση Γ ενικού Διευθυντή σύμφωνα με τις διατάξεις 
της παρ. 2 του άρθρου 19 του ν.2819/2000 όπως αυτή τροπο¬ 
ποιήθηκε με την παρ. 2 του άρθρου 13 του ν. 3260/2004. 

Α. Κατηγορίας Πανεπιστημιακής Εκπαίδευσης 

α) Κλάδος ΠΕ -Διοικητικός 

Δέκα (10) θέσεις στους βαθμούς Δ' - Α' 

β) Κλάδος ΠΕ - Οικονομικός 

Οκτώ (8) θέσεις στους βαθμούς Δ' - Α' 

γ) Κλάδος ΠΕ - Βιβλιοθηκονόμων 

Έξι (6) θέσεις στους βαθμούς Δ' - Α' 

δ) Κλάδος ΠΕ - Επιμελητών Εκδόσεων 

Τρεις (3) θέσεις στους βαθμούς Δ' - Α' 

ε) Κλάδος ΠΕ - Μηχανικών 

(Περιλαμβάνονται όλες οι ειδικότητες των Πολυτεχνείων 
και των Πολυτεχνικών σχολών Πανεπιστημίων) 

Μία (1) θέση στους βαθμούς Δ' - Α' 
στ) Κλάδος ΠΕ - Πληροφορικής 

(Περιλαμβάνονται οι ειδικότητες α) Επιστήμης των Υπο¬ 
λογιστών και β) Μηχανικών Η/Υ) 

Τρεις (3) θέσεις στους βαθμούς Δ' - Α' 


ζ) Κλάδος ΠΕ 7 - Επικοινωνίας ενημέρωσης 
Δύο (2) θέσεις στους βαθμούς Δ' - Α' 

Β. Κατηγορία Τεχνολογικής Εκπαίδευσης 
α) Κλάδος ΤΕ - Πληροφορικής 

(Περιλαμβάνονται οι ειδικότητες: α) Πληροφορικής (Σχε- 
διασμού Λογισμικού και Εφαρμογών) και β) Ηλεκτρονικών 
Υπολογιστικών Συστημάτων). 

Δύο (2) θέσεις στους βαθμούς Δ' - Α' 
β) Κλάδος ΤΕ - Βιβλιοθηκονόμων 
Πέντε (5) θέσεις στους βαθμούς Δ' - Α' 
γ) Κλάδος ΤΕ - Διοικητικός - Λογιστικός 
Τρεις (3) θέσεις στους βαθμούς Δ'-Α' (εκ των οποίων 2 
προσωρινές του ν.2738/2000). 
δ) Κλάδος ΤΕ - Μηχανικών 

(Περιλαμβάνονται όλες οι ειδικότητες της Σχολής Τεχνο¬ 
λογικών Εφαρμογών εκτός ΤΕ Πληροφορικής). 

Τρεις (3) θέσεις στους βαθμούς Δ' - Α' 

Γ. Κατηγορία Δευτεροβάθμιας Εκπαίδευσης 
α) Κλάδος ΔΕ - Διοικητικών Γ ραμματέων 
Είκοσι επτά (27) θέσεις στους βαθμούς Δ' - Α' 
β) Κλάδος ΔΕ - Προσωπικού Η/Υ 
(Περιλαμβάνονται ειδικότητες Προγραμματιστών και Χει¬ 
ριστών) 

Έξι (6) θέσεις στους βαθμούς Δ' - Α' 

γ) Κλάδος ΔΕ - Τεχνικός (Διαφόρων ειδικοτήτων). 

Τέσσερις (4) θέσεις στους βαθμούς Δ' - Α' 

δ) Κλάδος ΔΕ - Οδηγών αυτοκινήτων 

Δύο (2) θέσεις στους βαθμούς Δ' - Α' 

Δ. Κατηγορία Υποχρεωτικής Εκπαίδευσης 

α) Κλάδος ΥΕ Επιμελητών 

Επτά (7) θέσεις στους βαθμούς Ε' - Β' 

β) Κλάδος ΥΕ Νυκτοφυλάκων 

Τρεις (3) θέσεις στους βαθμούς Ε' - Β' 

γ) ΥΕ Κηπουρού 

Μία (1) θέση στους βαθμούς Ε' - Β' 

2. Προσόντα διορισμού στον εισαγωγικό βαθμό των μο¬ 
νίμων υπαλλήλων είναι κατά περίπτωση τα προβλεπόμενα 
από το π.δ. 50/2001 (ΦΕΚ 39 Α') όπως ισχύει κάθε φορά. 
Ειδικότερα για τις θέσεις: 

α) Του κλάδου ΠΕ Επιμελητών Εκδόσεων απαιτείται Πτυ¬ 
χίο Τμήματος Φιλολογίας Φιλοσοφικής Σχολής Πανεπι¬ 
στημίου, πολύ καλή γνώση μιας ξένης γλώσσας (γαλλικής, 
αγγλικής ή γερμανικής και εμπειρία διορθώσεως τυπογρα¬ 
φικών λαθών δοκιμίων και εκδοτικής επιμέλειας βιβλίων. 

β) Του κλάδου ΠΕ Επικοινωνίας - Ενημέρωσης απαιτείται 
πτυχίο Τμήματος Επικοινωνίας και Μέσων Μαζικής Ενημέ¬ 
ρωσης Πανεπιστημίου, πολύ καλή γνώση μιας ξένης γλώσ¬ 
σας (γαλλικής, αγγλικής, γερμανικής) και εμπειρία στην 
ενημέρωση και τις δημόσιες σχέσεις. 

Άρθρο 14 

1. Προσωπικό με σχέση εργασίας 
ιδιωτικού δικαίου αορίστου χρόνου 

1. Οι θέσεις του προσωπικού με σχέση εργασίας ιδιωτικού 
δικαίου αορίστου χρόνου κατά κατηγορίες και κλάδους 
ορίζονται ως εξής: 

Δέκα (10) θέσεις ΠΕ κατηγορίας του άρθρου 17 του 
ν.2839/2000. 

Ειδικότερα: 

Μία (1) Θέση Π.Ε. Διοικητικού - Οικονομικού, προσωρινή 

Μία (1) θέση ΠΕ Οικονομικού, προσωρινή 

Μία (1) θέση ΠΕ Φυσικών προσωρινή 

Επτά (7) θέσεις ΠΕ Βιβλιοθηκονόμων, προσωρινές 

2. Τα προσόντα του προσωπικού με σχέση εργασίας ιδι¬ 
ωτικού δικαίου, είναι τα προβλεπόμενα, κατά περίπτωση, 
από τις διατάξεις του π.δ. 50/2001 (Α' 39), όπως ισχύει 
κάθε φορά. 

Άρθρο 15 
Προϊστάμενοι 

1. Της Γ ενικής Διεύθυνσης και των Υπηρεσιών της Ακαδη- 

μίας προ'ΐσταται ο Έφορος της Ακαδημίας - Γενικός Διευ¬ 
θυντής, σύμφωνα με τη διάταξη της παρ. 2 του άρθρου 19 
του ν. 2819/2000, όπως αυτή τροποποιήθηκε με τη διάταξη 
της παρ. 2 του άρθρου 13 του ν.3260/2004. 

2. Των Διευθύνσεων, Τμημάτων και Αυτοτελών Γ ραφείων 
προίστανται υπάλληλοι ως εξής: 

α. Της Διεύθυνσης Διοικητικών Υπηρεσιών προ'ΐσταται 
υπάλληλος του κλάδου ΠΕ Διοικητικού με βαθμό Α', σύμ¬ 
φωνα με τις κείμενες διατάξεις. 

β. Της Διεύθυνσης Οικονομικών Υπηρεσιών προΐσταται 
υπάλληλος του κλάδου ΠΕ Οικονομικού με βαθμό Α', σύμ¬ 
φωνα με τις κείμενες διατάξεις. 

γ. Της Διεύθυνσης Διαχείρισης Κληροδοτημάτων προΐ- 
σταται υπάλληλος του κλάδου ΠΕ Οικονομικού με βαθμό 
Α, σύμφωνα με τις κείμενες διατάξεις. 

δ. Της Διεύθυνσης Περιουσίας προΐσταται υπάλληλος του 
κλάδου ΠΕ Διοικητικού ή ΠΕ Οικονομικού, σύμφωνα με τις 
κείμενες διατάξεις. 

ε. Της Διεύθυνσης Βιβλιοθήκης προΐσταται υπάλληλος 
του κλάδου ΠΕ Βιβλιοθηκονόμων με βαθμό Α, σύμφωνα με 
τις κείμενες διατάξεις. 

στ. Των Τμημάτων α) Ερευνητικού Προσωπικού, β) Διοι¬ 
κητικού Προσωπικού, γ) Οργανώσεως και Νομοθετικού Συ¬ 
ντονισμού, προίστανται υπάλληλοι με βαθμό Α του κλάδου 
ΠΕ Διοικητικού ή ΠΕ Οικονομικού και αν δεν υπάρχουν του 
κλάδου ΤΕ Διοικητικού - Λογιστικού ή του κλάδου ΔΕ Διοι¬ 
κητικών Γραμματέων, σύμφωνα με τις κείμενες διατάξεις. 

ζ. Των Τμημάτων α) Διοικητικής Μέριμνας και β) Γραμ¬ 
ματειακής Υποστήριξης προίστανται υπάλληλοι με βαθμό 
Α του κλάδου ΔΕ Διοικητικών Γραμματέων, σύμφωνα με 
τις κείμενες διατάξεις. 

η. Των Τμημάτων α) Προϋπολογισμού, β) Λογιστηρίου, 
γ) Μισθοδοσίας και δ) Προμηθειών, προίστανται υπάλληλοι 
με βαθμό Α' του κλάδου ΠΕ Οικονομικού ή ΠΕ Διοικητικού 
και αν δεν υπάρχουν του κλάδου ΤΕ Διοικητικού - Λογιστι¬ 
κού ή του κλάδου ΔΕ Διοικητικών Γ ραμματέων, σύμφωνα 
με τις κείμενες διατάξεις. 

θ. Των Τμημάτων α) κινητής και ακίνητης περιουσίας και 
β) διαθέσεως των εισοδημάτων για την εκπλήρωση των 
σκοπών διαθετών ή δωρητών προίστανται υπάλληλοι με 
βαθμό Α' του κλάδου ΠΕ Διοικητικού ή ΠΕ Οικονομικού και 
αν δεν υπάρχουν του κλάδου ΤΕ Διοικητικού - Λογιστικού 
ή του κλάδου ΔΕ Διοικητικών Γραμματέων, σύμφωνα με 
τις κείμενες διατάξεις. 

ι. Των Τμημάτων α) Προσκτήσεων και β) Καταλόγων και 
Δανεισμού προίστανται υπάλληλοι με βαθμό Α' του κλάδου 
ΠΕ Βιβλιοθηκονόμων και αν δεν υπάρχουν του κλάδου ΤΕ 
Βιβλιοθηκονόμων, σύμφωνα με τις κείμενες διατάξεις. 

ια. Του αυτοτελούς Τμήματος Εκδόσεως και Δημοσιευμά¬ 
των προΐσταται υπάλληλος με βαθμό Α' του κλάδου ΠΕ Επι¬ 
μελητών Εκδόσεων, σύμφωνα με τις κείμενες διατάξεις. 

ιβ. Του αυτοτελούς Τμήματος Τεχνικών Υπηρεσιών προΐ- 
σταται υπάλληλος με βαθμό Α' του κλάδου ΠΕ Μηχανικών 
και αν δεν υπάρχει του κλάδου ΤΕ Μηχανικών, σύμφωνα 
με τις κείμενες διατάξεις. 

ιγ. Του αυτοτελούς Γραφείου Δημοσίων Σχέσεων Εθυ- 
μοτυπίας και Πολιτιστικών Εκδηλώσεων προΐσταται υπάλ¬ 
ληλος με βαθμό Α του κλάδου ΠΕ Επικοινωνίας Ενημέ¬ 
ρωσης. 

ιδ. Του αυτοτελούς Γραφείου Μηχανοργανώσεως - Πλη¬ 
ροφορικής προΐσταται υπάλληλος με βαθμό Α' του κλά¬ 
δου ΠΕ Πληροφορικής και αν δεν υπάρχει του κλάδου ΤΕ 
Πληροφορικής. 

Άρθρο 16 

Αναπλήρωση προϊσταμένων 

1. Ο Γενικός Διευθυντής όταν απουσιάζει η κωλύεται, 
αναπληρώνεται στα καθήκοντά του από του Διευθυντή 
Διοικητικών Υπηρεσιών. 


2. Οι Διευθυντές και οι προϊστάμενοι των Τμημάτων όταν 
απουσιάζουν ή κωλύονται αναπληρώνονται στα καθήκο¬ 
ντά τους σύμφωνα με τις διατάξεις του άρθρου 97 του 
ν.2683/1999 (Α' 19). 

Άρθρο 17 

Κατάταξη προσωπικού 

Οι μόνιμοι υπάλληλοι που υπηρετούν στην Ακαδημία 
Αθηνών κατά τη δημοσίευση του παρόντος κατατάσσο¬ 
νται αυτοδικαίως σε ομοιόβαθμες θέσεις των κατά την 
παράγραφο 1 του άρθρου 12 κατηγοριών και κλάδων των 
προβλεπομένων από τον οργανισμό αυτό αντιστοίχων 
κλάδων. 

Άρθρο 18 

Κατανομή - Τοποθέτηση 

Η τοποθέτηση των υπαλλήλων, μονίμων και με σχέση 
ιδιωτικού δικαίου στις Διευθύνσεις, τα Τμήματα και τα αυ¬ 
τοτελή Γραφεία καθώς και στα Κέντρα και τα Γραφεία 
της Ακαδημίας γίνεται με απόφαση της Συγκλήτου της 
Ακαδημίας. 

Άρθρο 19 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Ιουνίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

ΣΥΜΒΑΣΕΙΣ 

( 2 ) 

Χρηματοδότηση του Ελληνικού Δημοσίου με ποσό μέ¬ 
χρι ενός εκατομμυρίου τετρακοσίων χιλιάδων Ευρώ 
(1.400.000,00 €) για πληρωμή προκαταβολών σε παρα¬ 
γωγούς πληγέντες από πυρκαγιές στο Νομό Χανιών το 
έτος 2003, έναντι των οριστικών αποζημιώσεων σχετι¬ 
κού προγράμματος ΠΣΕΑ. (Σύμβαση Νο 15/2006). 

Στην Αθήνα σήμερα την 30 Μάΐου 2006 μεταξύ: 

α) Του Ελληνικού Δημοσίου, που εκπροσωπείται, στην 
προκειμένη περίπτωση, από τον Υπουργό Αγροτικής Ανά¬ 
πτυξης και Τροφίμων Ευάγγελο Μπασιάκο και τον Υφυ¬ 
πουργό, Οικονομίας και Οικονομικών Πέτρο Δούκα και 

β) Της Αγροτικής Τράπεζας της Ελλάδος Α.Ε που εκ¬ 
προσωπείται από το Διοικητή αυτής Δημήτριο Μηλιάκο, 
συμφωνούνται τα εξής: 

Άρθρο 1° 

Η Αγροτική Τράπεζα της Ελλάδος Α.Ε., μετά από αίτημα 
του Ελληνικού Δημοσίου, θα το χρηματοδοτήσει με ποσό 
μέχρι ενός εκατομμυρίου τετρακοσίων χιλιάδων Ευρώ 
(1.400.000,00 €) για πληρωμή προκαταβολών σε πληγέ¬ 
ντες παραγωγούς από πυρκαγιές στο Νομό Χανίων το 
έτος 2003, έναντι των οριστικών ενισχύσεων του αρμόδιου 
φορέα. 

Άρθρο 2° 

Ο Υπουργός Αγροτικής Ανάπτυξης και Τροφίμων και ο 
Υφυπουργός Οικονομίας και Οικονομικών, που εκπροσω¬ 
πούν το Ελληνικό Δημόσιο, δηλώνουν με την παρούσα ότι 
αποδέχονται για λογαριασμό του Ελληνικού Δημοσίου τη 
σύναψη σύμβασης χρηματοδότησης από την Αγροτική 
Τράπεζα της Ελλάδος Α.Ε. με ποσό μέχρι ενός εκατομ¬ 
μυρίου τετρακοσίων χιλιάδων Ευρώ (1.400.000,00 €) και 
εξουσιοδοτούν την Αγροτική Τράπεζα της Ελλάδος Α.Ε. 
να διαθέσει το προϊόν αυτής, για πληρωμή προκαταβολών 
σε πληγέντες παραγωγούς από πυρκαγιές στο Νομό Χα¬ 
νιών το έτος 2003, έναντι των οριστικών ενισχύσεων του 
αρμόδιου φορέα. 

Άρθρο 3° 

Το προϊόν της χρηματοδότησης θα μεταφερθεί σε ει¬ 
δικό λογαριασμό που θα ανοιχθεί στην ΑΤΕ, με χρέωση 
του οποίου θα γίνονται οι σχετικές πληρωμές στους δι¬ 
καιούχους, κατόπιν εντολών του Υπουργείου Αγροτικής 
Ανάπτυξης και Τροφίμων, σε πίστωση των λογαριασμών 
που έχουν δηλωθεί από τους ίδιους τους παραγωγούς. Τα 
αρχεία των προκαταβολών που θα σταλούν στην ΑΤΕ από 
το Ελληνικό Δημόσιο - Υπουργείο Αγροτικής Ανάπτυξης 
και Τροφίμων, θα περιέχουν τις ίδιες ακριβώς εγγραφές 
με τα αρχεία των οριστικών πληρωμών. Η ακρίβεια του 
περιεχομένου των αρχείων διασφαλίζεται από το Ελληνικό 
Δημόσιο, το οποίο αποδέχεται και βεβαιώνει ότι η ΑΤΕ δεν 
υποχρεούται σε σχετικό έλεγχο ή διασταύρωσή τους. 

Η ανάληψη των ποσών αυτών θα γίνεται μετά την υπο¬ 
βολή υπεύθυνης δήλωσης - εξουσιοδότησης από τους πα¬ 
ραγωγούς (ως συν/νο υπόδειγμα). 

Οι προκαταβολές αυτές θα επανεισπραχθούν από τους 
λογαριασμούς των παραγωγών, αμέσως μετά την πίστωση 
των λογαριασμών τους με τα οριστικώς δικαιούμενα ποσά 
και θα μεταφερθούν στον ειδικό λογαριασμό της Τράπεζας, 
από τον οποίο εκταμιεύθηκαν. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει στην ΑΤΕ τυχόν διαφορές που 
θα προκύπτουν κατά την εκκαθάριση των δαπανών, συμπε¬ 
ριλαμβανομένων των αχρεωστήτως καταβληθέντων ποσών 
(δηλ. αυτών που δεν κατέστη εφικτό να επιστραφούν), λογι¬ 
στικών διαφορών, διαφορών στρογγυλοποίησης, αντιλογι¬ 
σμού ή οποιωνδήποτε άλλων διαφορών πού οφείλονται σε 
παραλείψεις, σε μη προσέλευση ή μη ανεύρεση παραγωγών 
ή διαχειριστικά λάθη που δεν οφείλονται στην ΑΤΕ. 

Άρθρο 4° 

Η διάρκεια της χρηματοδότησης θα είναι ενός (1) έτους 
με έναρξη την ημερομηνία υπογραφής της παρούσας. 

Το Ελληνικό Δημόσιο έχει δικαίωμα εφάπαξ αποπληρω¬ 
μής του δανείου στη λήξη του ή τμηματικά μέχρι και τη 
λήξη του. 

Η παραπάνω χρηματοδότηση θα επιβαρύνεται με κυμαι¬ 
νόμενο επιτόκιο, το οποίο θα είναι ίσο με το επιτόκιο εκτο- 
κισμού διατραπεζικής αγοράς Ευπόοι· δώδεκα (12) μηνών, 
που ισχύει την ημέρα έναρξης περιόδου εκτοκισμού, όπως 


αυτό διαμορφώνεται δύο (2) εργάσιμες ημέρες πριν, πλέον 
περιθωρίου (πιαι-ςίη) 0,11%. Η χρονική βάση υπολογισμού 
των τόκων είναι ο λόγος των πραγματικών ημερών προς 
το έτος των 360 ημερών. Οι τόκοι είναι απαιτητοί από το 
Ελληνικό Δημόσιο κατά τη λήξη της χρηματοδότησης. 

Εφάπαξ έξοδα εξέτασης και έγκρισης δανείου δεν θα 
εισπραχθούν. 

Η εξόφληση του κεφαλαίου της χρηματοδότησης θα γίνει 
συμψηφιστικά μετά την πραγματοποίηση των οριστικών 
πληρωμών και σε κάθε περίπτωση μέχρι τη λήξη της δι¬ 
άρκειας της χρηματοδότησης. 

Η Αγροτική Τράπεζα για την πραγματοποίηση των πλη¬ 
ρωμών της προκαταβολής θα προβαίνει σε διαδικασίες 
(πίστωση-δέσμευση λογαριασμών, παραλαβή δηλώσεων- 
αποδέσμευση λογαριασμών, επανείσπραξη προκαταβο¬ 
λών, συμφωνίες τακτοποίησης προκαταβολών κ.ά.) για τις 
οποίες θα επιβαρύνεται με έξοδα. Τα παραπάνω έξοδα 
που υπολογίζονται σε δυο (2) € για κάθε παραγωγό που 
περιλαμβάνεται στα αρχεία που θα της σταλούν, θα κα¬ 
ταβάλει στην ΑΤΕ το Ελληνικό Δημόσιο κατά τη λήξη της 
χρηματοδότησης. 

Σε περίπτωση καθυστέρησης πληρωμής των τόκων, των 
εξόδων ή του κεφαλαίου, θα οφείλεται τόκος υπερημερίας 
με προσαύξηση 1,0% επί του επιτοκίου (όπως αυτό υπολο¬ 
γίζεται από τις αντίστοιχες διαταγές δηλ. ΕυπόοΓ 6μήνου 
πλέον του περιθωρίου). 

Άρθρο 5° 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρε¬ 
ώσεων περί κεφαλαιακής επάρκειας των Τραπεζών για τα 
δάνεια προς το Ελληνικό Δημόσιο ή και τους Οργανισμούς, 
που δανείζονται με την Εγγύηση του Ελληνικού Δημοσίου, η 
Τράπεζα, αφού πρώτα ενημερώσει εγγράφως το Ελληνικό 
Δημόσιο, θα έχει δικαίωμα αναπροσαρμογής του περιθωρί¬ 
ου (πιαΓρίη) σε επίπεδο που να καλύπτει το επιπλέον κόστος 
που συνεπάγεται για την τράπεζα η αλλαγή αυτή. 

Άρθρο 6° 

Η παρούσα σύμβαση διέπεται από τις διατάξεις του 
Καταστατικού της Αγροτικής Τράπεζας της Ελλάδος 
(ν.4332/1929), που διατηρήθηκε σε ισχύ με το άρθρο 26 
του ν. 1914/1990 και συντάχθηκε σε τέσσερα (4) όμοια αντί¬ 
τυπα. 

Η σύμβαση αυτή να δημοσιευθεί στην Εφημερίδα της 
Κυβερνήσεως. 

Οι Συμβαλλόμενοι 
Για το Ελληνικό Δημόσιο 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓ. ΜΠΑΣΙΑΚΟΣ 

Γ ια την Αγροτική Τράπεζα της Ελλάδος 

Ο Διοικητής 
ΔΗΜ. ΜΗΛΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΥΠΕΥΘΥΝΗ ΔΗΛΩΣΗ - ΑΝΕΚΚΛΗΤΗ ΕΝΤΟΛΗ ΚΑΙ 
ΠΛΗΡΕΞΟΥΣΙΟΤΗΤΑ ΕΚΧΩΡΗΣΗΣ ΓΙΑ ΕΙΣΠΡΑΞΗ ΠΡΟΚΑΤΑΒΟΛΗΣ 
ΕΝΑΝΤΙ ΕΝΙΣΧΥΣΗΣ ΛΟΓΩ ΠΥΡΚΑΓΙΩΝ 


ΕΠΩΝΥΜΟ:.....ΟΝΟΜΑ:. 

ΠΑΤΡΩΝΥΜΟ:.....ΤΗΛ:. 

ΑΛΤ :..Α.Φ.Μ..... 

ΔΗΜΟΣ Ή ΚΟΙΝΟΤΗΤΑ:...ΝΟΜΟΣ:. 

ΚΑΤΑΘΕΤ1ΚΟΣ ΛΟΓ/ΣΜΟΣ ΣΤΗΝ ΑΤΕ^ηΚ... 

(13 ψηφία όπως δηλ. στη Αίτηση ενίσχυσης του παραγωγού) 

1. Με την παρούσα παρέχω τήν ανέκκλητη και ανεπιφύλακτη εντολή και 
πληρεξουσιότητα προς την ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Λ.!·. 

α) να πιστώσει τον ως άνω καταθετικό λογαριασμό μου που τηρώ στην 
1 ΑΤΕβαηΚ με το ποσό της προκαταβολής για τις πυρκαγιές της 

.2003 έναντι της οριστικώς δικαιούμενης ενίσχυσης, σύμφωνα με 

τους όρους και τις προϋποθέσεις που τάσσει το Ελληνικό Δημόσιο και 
β) νά πιστώνει τον ως άνω λογαριασμό μου με το οριστικώς δικαιούμενο ποσό 
της ενίσχυσης ή μέρος τμηματικής πληρωμής της και να αναλαμβάνει 
δυνάμει της ανέκκλητης εντολής ,και πληρεξουσιότητας που παρέχω με την 
παρούσα τρ έκάσ,τότε ποσό πλήρώμής(τμήμάτικής ή τελικής) έναντι της ως 
άνω προκαταβολής, που καταβλήθηκε κατά τα παραπάνω, να πιστώνει δε τα 
αναλαμβανόμενα ποσά στο. λογαριασμό του Ελληνικού Δημοσίου, από τον 
οποίο χορηγήθηκε η προκαταβολή, μέχρις ολοσχερούς εξόφλησής της: 

2. Επίσης, δηλώνω ότι αποδέχομαι τον αντιλογισμό του ποσού της προκαταβολής σε- 
περίπτωση τυχόν λάθους ως προς το δικαιούμενο ποσό, ή λάθους κατά τον 
υπολογισμό του ή λόγω λογιστικού λάθους των εντολέων της προκαταβολής ή 
της Τράπεζας ή λόγω λάθους που θα προκόψει από υπαιτιότητα μου ή τυχόν 
συνδικαιούχων του λογαριασμού. 


Ο/Η ΥΠΕΥΘΥΝΑ ΔΤΙΛΩΝ/ΟΥΣΑ 
ΕΞΟΥΣΙΟΔΟΤΩΝ/ΟΥΣΑ & 
ΕΚΧΩΡΩΝ/ΟΥΣΑ 


. 2006 

(τόπος, ημερομηνία) 

ΒΕΒΑΙΩΣΗ 

Βεβαιώνεται ότι ο έναντι δηλών και 
εξουσιοδοτών υπέγραψε ενώπιον μας. 


(Ονοματεπώνυμο, υπογραφή) 


ΘΕΩΡΕΙΤΑΙ 

ΓΙΑ ΤΟ ΓΝΗΣΙΟ ΤΗΣ ΥΠΟΓΡΑΦΗΣ 
(ΑΓΙΟ Α.Τ., ΚΕΠ ή ΔΗΜΟ.) 


(Υπογραφή, σφραγίδα αρμοδίου θεώρησης) 

-♦- 


ΑΝΑΚΟΙΝΩΣΕΙΣ 

Αριθμ. Φ. 0544/Μ.5696/ΑΣ.473 (3) 

Ανακοίνωση για τη θέση σε ισχύ του Πρόσθετου Πρωτο¬ 
κόλλου για την καταπολέμηση της τρομοκρατίας στη 
Συμφωνία μεταξύ των Κυβερνήσεων των Κρατών που 
μετέχουν στο Οργανισμό Συνεργασίας Ευξείνου Πό¬ 
ντου για συνεργασία στην καταπολέμηση του εγκλή¬ 
ματος και ιδιαίτερα των οργανωμένων μορφών και άλ¬ 
λες διατάξεις. 


μετέχουν στον Οργανισμό Συνεργασίας Ευξείνου Πόντου 
για συνεργασία στην καταπολέμηση του εγκλήματος και 
ιδιαίτερα των οργανωμένων μορφών του και άλλες διατά¬ 
ξεις που υπογράφηκε στην Αθήνα στις 3 Δεκεμβρίου 2004, 
και κυρώθηκε από τη Χώρα μας με τον υπ' αριθμ. 3452/2006 
νόμο, ο οποίος δημοσιεύθηκε στο υπ’ αριθμ. 70 Φύλλο Εφη- 
μερίδος της Κυβερνήσεως, τεύχος Α', της 3 Απριλίου 2006, 
θα τεθεί σε ισχύ, σύμφωνα με τη διάταξη του άρθρου 15 
παράγραφος 2 αυτού, στις 14 Ιουνίου 2006. 

Αθήνα, 7 Ιουνίου 2006 


Το Υπουργείο Εξωτερικών ανακοινώνει ότι το Πρόσθε¬ 
το Πρωτόκολλο για την καταπολέμηση της τρομοκρατίας 
στη Συμφωνία μεταξύ των Κυβερνήσεων των Κρατών που 


Με εντολή Υπουργού 
Ο Προϊστάμενος της Ε.Ν.Υ. 
ΒΑΣΙΛΕΙΟΣ Ν. ΠΑΤΡΩΝΑΣ 

